**Előterjesztés**

**Fácánkert Község Önkormányzata Képviselő-testületének**

**2017. szeptember 20. napján tartandó ülésére**

*3. napirendi pont*

**Tárgy: A helyi népszavazás kezdeményezéséhez szükséges választópolgárok számáról szóló rendelet megalkotására**

**Előterjesztő és előadó: dr. Dobai Sándor jegyző**

**Szavazás módja: Rendelet, minősített többség**

**Tisztelt Képviselő-testület!**

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény (a továbbiakban: NSZ tv.) 2014. január 18-án lépett hatályba, ezzel egyidejűleg hatályát vesztette az országos népszavazásról és népi kezdeményezéséről szóló 1998. évi III. törvény, valamint a helyi önkormányatokról szóló 1990. évi LXV. törvény 45-51. §-ai (a továbbiakban: Ötv.) amelyek a népszavazásról rendelkeztek.

A népi kezdeményezés helyébe az európai polgári kezdeményezés jogi kategória lépett.

Korábban az Ötv. 50.§ (2)bekezdése adott felhatalmazást arra, hogy önkormányzati rendelet szabályozza a helyi népszavazás és népi kezdeményezés feltételeit, az eljárás szabályait.

Az új törvény egyébként az alábbiak szerint rendelkezik a helyi népszavazás kezdeményezéséről és az eredményes népszavazás kötőerejéről:

**32. §** (1) A helyi önkormányzat képviselő-testülete helyi népszavazást rendelhet el a képviselő-testület hatáskörébe tartozó ügyben.

(2) Nem lehet helyi népszavazást tartani

a) a költségvetésről és a zárszámadásról,

b) a helyi adókról,

c) a képviselő-testület hatáskörébe tartozó személyi és szervezetalakítási kérdésről,

d) a képviselő-testület feloszlásának a kimondásáról.

**33. §** A képviselő-testület helyi népszavazást köteles elrendelni abban a kérdésben, amelyben törvény vagy önkormányzati rendelet helyi népszavazás megtartását írja elő.

**34. §** (1) Helyi népszavazást kezdeményezhet

a) a képviselő-testület tagjainak legalább egynegyede,

b) a képviselő-testület bizottsága,

c) az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál, és nem lehet több a választópolgárok huszonöt százalékánál.

(2) A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.

**59.** § A helyi népszavazás érvényes, ha a választópolgárok több mint fele érvényesen szavazott, és eredményes, ha az érvényesen szavazó választópolgárok több mint fele a megfogalmazott kérdésre azonos választ adott.

**60. §** (1) A képviselő-testület - ha a helyi népszavazás döntési kötelezettséget keletkeztet köteles a helyi népszavazás napjától számított száznyolcvan napon belül az érvényes és eredményes helyi népszavazás döntésének megfelelő rendeletet megalkotni vagy határozatot hozni.

(2) Az érvényes és eredményes helyi népszavazással hozott döntés a képviselő-testületre a helyi népszavazás napjától - ha a helyi népszavazás rendeletalkotási kötelezettséget keletkeztet, a rendelet kihirdetésétől - számított egy évig kötelező.

Az NSZ tv. részletesen meghatározza a helyi népszavazás eljárás rendjét, feltételeit és a 34.§ - a csak arra ad felhatalmazást, hogy a képviselő-testület rendeletben határozza meg a helyi népszavazás kezdeményezéséhez szükséges választópolgárok számát, ami nem lehet kevesebb a választópolgárok tíz százalékánál és nem lehet több a választópolgárok huszonöt százalékánál.

Mindezek alapján javaslom a kezdeményezéshez szükséges választópolgárok számát huszonöt százalékban meghatározni.

Kérem a Tisztelt Képviselő-testületet az előterjesztés megtárgyalására és a rendelet-tervezet

elfogadására.

Fácánkert, 2017. szeptember 11.

dr. Dobai Sándor

 jegyző

**HATÁSVIZSGÁLAT**

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**A rendelettervezet hatásai**

**Társadalmi hatás:** Közvetlen társadalmi hatás nem jelentkezik.

**Gazdasági, költségvetési hatás:** Elfogadása esetén a rendeletnek nincs költségvetési, gazdasági hatása.

**Környezeti és egészségi következmények:** A rendelet végrehajtásának nincs a környezetre vagy az egészségre gyakorolt hatása.

**Az adminisztratív terheket befolyásoló hatás:** Az adminisztrációban változás nem következik be.

**A jogszabály megalkotásának szükségessége, a jogalkotás elmaradásának következménye:** A jogszabályváltozások miatt szükséges a rendelet elfogadása.

**A jogszabály végrehajtásához szükséges személyi, szervezeti, tárgyi és pénzügyi feltételek:** A rendelet végrehajtásához szükséges személyi, szervezeti, tárgyi és pénzügyifeltételek rendelkezésre állnak.

**INDOKOLÁS**

*Általános indokolás*

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ban kapott felhatalmazás alapján a következőket rendeli el: Bogyiszló Községben a választópolgárok 25 százalékának a kezdeményezésére köteles elrendelni a helyi népszavazást.

**Részletes indokolás**

**1. § -hoz**

A rendelet területi hatályát határozza meg.

**2. §-hoz**

A rendelet meghatározza a helyi népszavazás elrendeléséhez szükséges létszámot.

**3. §-hoz**

Meghatározza a helyi népszavazás lebonyolításában résztvevők díjazását.

**4. §-hoz**

A rendelet záró rendelkezését (hatályba léptetőt) rögzíti.